CELEX: 22021D2214
Language: mt
Date: 2021-11-15 00:00:00
Title: Deċiżjoni Nru 1/2021 tal-Kunsill ta’ Assoċjazzjoni UE-Libanu tal-15 ta’ Novembru 2021 li tapprova l-estensjoni tal-validità tal-Prijoritajiet tas-Sħubija UE-Libanu [2021/2214]

14.12.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 447/9
               
            
         DEĊIŻJONI Nru 1/2021 TAL-KUNSILL TA’ ASSOĊJAZZJONI UE-LIBANU
         tal-15 ta’ Novembru 2021
         li tapprova l-estensjoni tal-validità tal-Prijoritajiet tas-Sħubija UE-Libanu [2021/2214]
         IL-KUNSILL TA’ ASSOĊJAZZJONI UE-LIBANU,
         Wara li kkunsidra l-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika Libaniża, min-naħa l-oħra,
         Billi:
         
                     (1)
                  
                  
                     Il-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika Libaniża, min-naħa l-oħra (1) (“il-Ftehim”) ġie ffirmat fis-17 ta’ Ġunju 2002 u daħal fis-seħħ fl-1 ta’ April 2006.
                  
               
                     (2)
                  
                  
                     Skont l-Artikolu 76 tal-Ftehim, il-Kunsill ta’ Assoċjazzjoni għandu s-setgħa jieħu deċiżjonijiet għall-finijiet tal-ilħuq tal-objettivi tal-Ftehim.
                  
               
                     (3)
                  
                  
                     L-Artikolu 86 tal-Ftehim jgħid li l-Partijiet għandhom jieħdu kwalunkwe miżura ġenerali jew speċifika meħtieġa biex jissodisfaw l-obbligi tagħhom skont il-Ftehim u jaraw li jinkisbu l-objettivi stipulati fil-Ftehim.
                  
               
                     (4)
                  
                  
                     Bid-Deċiżjoni Nru 1/2016 tal-Kunsill ta’ Assoċjazzjoni (2), l-Unjoni Ewropea u l-Libanu qablu dwar il-Prijoritajiet tas-Sħubija tagħhom, inkluż il-Patt UE-Libanu (“il-Patt”), biex jiggwidaw is-sħubija tagħhom għall-perijodu 2016-2020, bil-għan li jappoġġaw u jsaħħu r-reżiljenza u l-istabbiltà tal-Libanu filwaqt li jfittxu li jittrattaw l-impatt tal-kunflitt fit-tul fis-Sirja.
                  
               
                     (5)
                  
                  
                     Fi skambju ta’ ittri, iż-żewġ naħat qablu li jenħtieġ li tiġi estiża l-validità tal-Prijoritajiet tas-Sħubija UE-Libanu, inkluż il-Patt, bħala dokumenti ta’ gwida biex jikkonsolidaw is-sħubija tagħhom sakemm jiġu adottati dokumenti bi sħab aġġornati ġodda.
                  
               
                     (6)
                  
                  
                     L-Artikolu 10 tar-Regoli ta’ Proċedura tal-Kunsill ta’ Assoċjazzjoni jipprevedi l-possibbiltà li jittieħdu deċiżjonijiet permezz ta’ proċedura bil-miktub fil-perjodu bejn il-laqgħat, jekk il-Partijiet jaqblu li jsir dan,
                  
               ADOTTA DIN ID-DEĊIŻJONI:
         
            Artikolu 1
            Il-Kunsill ta’ Assoċjazzjoni, li jaġixxi bi proċedura bil-miktub, jiddeċiedi li l-validità tal-Prijoritajiet tas-Sħubija -UE-Libanu, inkluż il-Patt, annessi mad-Deċiżjoni Nru 1/2016 tiegħu, għandhom jiġu estiżi sakemm jiġu adottati dokumenti bi sħab aġġornati ġodda mill-Kunsill ta’ Assoċjazzjoni.
         
         
            Artikolu 2
            Din id-Deċiżjoni għandha tidħol fis-seħħ fil-jum tal-adozzjoni tagħha.
         
         
            Magħmul fi Brussell, 15 ta’ Novembru 2021.
            
               
                  Għall-Kunsill ta’ Assoċjazzjoni UE-Libanu
               
               
                  Il-President
               
               Abdallah BOU HABIB
            
         
         
            (1)  ĠU L 143, 30.5.2006, p. 2.
         
            (2)  Id-Deċiżjoni Nru 1/2016 tal-Kunsill ta’ Assoċjazzjoni UE-Libanu tal-11 ta’ Novembru 2016 dwar qbil fuq il-Prijoritajiet tas-Sħubija UE-Libanu (ĠU L 350, 22.12.2016, p. 114).